
Три стъпки за победа
 
 
Бих искал да споделя три стъпки за справяне с буквално всеки проблем, без значение какъв е, които са изключително силни и ефективни.
 
Дали става дума за проблеми с брачния ви партньор, за проблеми в работата, в частния бизнес, проблеми с децата, проблеми с църквата, проблеми с финансите, проблеми с каквото и да било:
 
 
1 стъпка 
 
Казвате на глас и от цяло сърце: 
 
„Господи, благодаря Ти, че Ти се справяш с този проблем, понеже аз Ти го предавам на Тебе. Ти ми каза да Ти предавам грижите си, товарите си, хомотите си и проблемите си, така че аз го правя. Няма да се кахъря, няма да се ядосвам, няма да изпадам в депресия. Аз проблем повече нямам, понеже Ти го давам на Теб и Ти благодаря - Ти най-добре се грижиш за мен“. 
 
Защо трябва да правите това? Защото Бог наистина е нашият авторитет, Той управлява живота ни и ако Той се намеси, това би бил най-добрият начин да се разреши ситуацията.
 
 
2 стъпка 
 
Казвате на глас: 
 
„Дяволе и демони, които пречите, блокирате и създавате този проблем, заповядвам ви, в името на Исус Христос - изчезнете от живота ми! Нямате място в него и нямате право да действате, понеже Исус ви е взел властта и силата. Вие нямате друга власт, освен да заблуждавате и да лъжете, но аз няма да се хвана“. 
 
Защо трябва да правите това? Защото всички проблеми, трудности, пречки, бариери, блокажи, препядствия, стени, болести, гадости и т.н. идват от дявола, нали? Ако не му се съпротивим, той няма и да избяга от нас.
 
 
3 стъпка
 
Казвате на глас: 
 
„В името на Исус Христос, ангели на Бога, отидете и разрешете този проблем. Вие сте служебни духове, изпратени да помагате на наследниците на спасението, така че, действайте според Божието Слово.“ 
 
Защо трябва да правите това? Защото, за да воюва с демоните, Бог използва ангелите Си. Той ги изпраща с отговора на молитвите ни и ако ние се възползваме от тяхното служение, нещата ще се случват много по-бързо.
 
 
Това е. Много е просто. Започнете да го правите ежедневно и за всяка от областите, в които имате проблем и ще видите за какво иде реч. Но, ключът е това да се прави всеки път, когато дявола се намеси. Ако ще го правите веднъж седмично, пак по-добре от нищо, но не мисля, че ще се случат нещата. Дяволът трябва да разбере, че при всяка негова атака ще получава вашето невероятно отношение на предаване към Бога, гонене на него и пращането на ангели по петите му. Кой нормален тип ще продължава да ви атакува, ако знае, че ще се случва това при всяка атака? Той ви атакува с финансов проблем, но вие, вместо да се оплаквате, мърморите, вайкате или лутате и да се чудите какво да правите, решите да се предадете на Бога, да гоните дявола и да призовете Божиите ангели. Как мислите, дали атаката на дявола ще устои? 
 
„Ама, мен сега ми трябва решение, на момента“. Не знам дали ако започнете сега, веднага ще имате решение за сегашния си проблем, но знам, че ако започнете сега, в даден момент, който може да е след минути, часове, дни, седмици, месеци или години (зависи изцяло и само от вас самите), ще се справите с всичките си проблеми.
 
 
За да можем да направим тези три неща, трябва първо да се случат други две неща:
 
Първото нещо, което трябва да бъде установено в ума ни, е дали е Божията воля това, за което се молим или онова, което ще атакуваме и ще му заповядваме да се махне. Най-лесният начин да разберем Божията воля е като погледнем към Исус. Исус е Божият представител, Божият съвършен образ, Божията пълнота и Онзи, Когото ние трябва да имитираме.
 
Нека дам пример с изцелението. Няма такъв случай на човек отишъл при Исус за изцеление и Исус да му е казал: „Не е Божията воля за теб да бъдеш изцелен“. Какво ви говори това? Че Божията воля винаги е да изцели Своите хора. Винаги. Ако имаше поне един случай, в който спасен, новороден християнин да е бил разболян от Бога или му е отказано лечение от страна на Бога, то Новият завет е безсмислен в областта на изцелението, понеже ако имаше един такъв случай, всеки болен християнин щеше постоянно да се съмнява дали точно неговият случай не е като този в Библията дето човекът не е бил изцелен. Но, за щастие няма такъв случай. 
 
Абсолютизмите също го разкриват, без изключение: 
 
Псалми 103:3 Бог е, Който прощава всичките ти беззакония, изцелява всичките ти болести;
 
Псалми 107:20 Изпраща словото Си и ги изцелява, и ги отървава от ямите, в които лежат
 
Матей 4:23 Тогава Исус ходеше по цяла Галилея и поучаваше в синагогите им, и проповядваше благовестието на царството, като изцеляваше всякаква (без изключение) болест и всякаква (без изключение) немощ сред народа.
 
Матей 4:24 И се разнесе слух за Него по цяла Сирия; и довеждаха при Него всички (без изключение) болни, измъчвани от разни болести и страдания, обладани от бесове, епилептици и парализирани; и ги изцели всички (без изключение).
 
Матей 8:16 А когато се свечери, доведоха при Него мнозина, обладани от бесове; и Той изгони духовете с една дума и изцели всички (без изключение) болни;
 
Матей 9:35 Тогава Исус обикаляше всички градове и села и поучаваше в синагогите им, и проповядваше благовестието на царството; и изцеляваше всякаква (без изключение) болест и всякаква (без изключение) немощ.
 
Матей 10:1 И като повика дванадесетте Си ученици, даде им власт над нечистите духове – да ги изгонват и да изцеляват всякаква (без изключение) болест и всякаква (без изключение) немощ.
 
Матей 12:15 Но Исус, като узна това, се оттегли оттам; и мнозина тръгнаха след Него и Той ги изцели всички (без изключение).
 
Матей 19:2 И големи множества вървяха след Него; и Той ги изцели там.
 
Матей 21:14 И слепи и куци дойдоха при Него в храма; и Той ги изцели.
 
Лука 4:40 И при залез слънце всички (без изключение), които имаха болни от разни болести, ги доведоха при Него; а Той, като положи ръце на всеки (без изключение) от тях, ги изцели.
 
Лука 6:19 И цялото множество се стараеше да се допре до Него, защото от Него излизаше сила и изцеляваше всички (без изключение).
 
Лука 9:6 И те тръгнаха и отиваха по селата, и проповядваха благовестието, и изцеляваха навсякъде (без изключение).
 
Лука 9:11 А множествата, като разбраха това, отидоха след Него; и Той ги посрещна с готовност и им говореше за Божието царство, и изцеляваше онези, които имаха нужда (без изключение) от изцеление.
 
Деяния на апостолите 5:16 Събираше се още и множество от градовете около Йерусалим, които носеха болни и измъчваните от нечисти духове; и всички (без изключение) се изцеляваха.
 
Деяния на апостолите 10:38 как Бог помаза със Святия Дух и със сила Исус от Назарет, Който обикаляше да прави благодеяния и да изцелява всички (без изключение) угнетявани от дявола; защото Бог беше с Него.
 
Деяния на апостолите 28:9 Като стана това, и другите от острова, които имаха болести, идваха и се изцеляваха (без изключение).
 
1 Петър 2:24 Който сам понесе в тялото Си нашите грехове на дървото, така че като сме умрели за греховете, да живеем за правдата; с Чиито рани вие оздравяхте (бяхте изцелени).
 
Не говорим за нечестивите - Ирод, Езавел, Назарет (съблазнени, не отидоха изобщо при Него), а говорим за онези, които отидоха при Него и Го помолиха за изцеление.
 
Пълната увереност и убеждение, че няма дори и най-малката вероятност изцелението да не е Божията воля, помага много. Например, представете си, че Исус слезе реално в дома ви и вие сте болни и Му кажете: „Господи Исусе, моля Те, изцели ме“. Представяте ли си Той да каже: „Не, не е Божията воля да бъдеш изцелен“.? Не можем да си го представим, нали? 
 
Но, успяваме да си представим, слушайки съмненията и неверието, които дяволът ни праща, че е възможно Бог да ни е разболял, да ни наказва или, че е Божията воля да си останем с дадена болест. И тъй като няма как да се борим с Бога, ние се отказваме.
 
2 стъпка: След като сме напълно установени в Божията воля - спасение, изцеление, освобождение, протекция, благоденствие, цялост и пълна победа, трябва само да продължаваме да устояваме в нея :-) 
 
Ако трябва да сведем всичко до само 2 неща, това са: Бъдете сигурни във волята и след това не позволявайте на нищо и никой друг, които казват, мислят, чувстват или действат по обратния начин, да ви влияе.
 
Същото важи и за духовния свят: в момента, в който знаете, че определено нещо е Божията воля, всичко (и имам предвид всичко), което идва като мисъл, картина, дума, или действие в ума, сърцето, живота, дали чрез вас или чрез някой друг, трябва да го отхвърлите, пренебрегнете и да продължите да вярвате според онова, което Словото казва по въпроса.
 
Фактически, много е лесно. Какъвто и да е проблема, поставяме Словото от едната страна, начертаваме въображаема линия и от другата страна е всичко останало. Това, което целим е да не пресичаме линията, без значение какво дяволът опитва, без значение кой дяволът ни изпраща, без значение от нищичко.
 
Ако нещо противоречи на Словото, не трябва да позволяваме на чувства, действия, мисли, или думи да застават между нас и Словото. Затова се казва Словото да не се отдалечава от устата, ушите, очите, сърцето и действията ни.
 
Дявола има две оръжия: съмнението, че дори да го пише в Словото, пак може да не е Божията воля (Исус в пустинята) и по време на устояването, докато стоим върху Словото, постоянен физически и психически тормоз, за да нямаме време да реагираме правилно и да се подадем на емоции, на страх, на неверие, на съмнение и т.н..
 
Нека кажем: „Нито едно оръжие скроено против мен няма да успее и ще победя всеки език, който се издига срещу мен в съд, понеже това ми е наследството от Господа и праведността ми е от Него“.
 
Бог да ви благослови!
 

OPS/images/cover-image.png
-

m

kT





OPS/toc.xhtml
		Три стъпки за победа






OPS/js/book.js
function Body_onLoad() {
}





